Linnahotell  Vaadake ka www.antiqueromanpalace.com  Kuurort: Alanya  Kõik hinnas (all inclusive)  Hinnad leiate lehekülje lõpust.     Uusklassitsistliku arhitektuuriga hotell meenutab üldisel karpmajade foonil esmapilgul templit või kreemikooki. Äärmiselt nägus ja huvitav hoone kitsal pikal krundil teiste majade vahel mere ääres umbes 3 km kaugusel Alanya keskusest. Ranna ja hotelli vahel on sõidutee. Kena väike aed basseini ja lastebasseiniga. Hotell koosneb kahest  teineteise taga paiknevast hoonest. Mereäärse hoone kauni merevaatega tubades võib häirida liiklusmüra. 2 hoone vahel on väike aed, kus on baar, lauatenniselauad, laste mänguväljak ja minigolf. Aed on väga hästi hooldatud. Hotell on koduse ja sõbraliku atmosfääriga, siin on alati palju korduvkülastajaid. Hotellis on vabaajajuhid, kes korraldavad õhtust meelelahutust.    Rand ja basseinid:  Oma rand hotelli vastas teisel pool sõiduteed. Lamamistoolid ja päevavarjud tasulised - 3 eurot päev. Bassein ühe liumäega ja lastebassein.  Tervisekeskus:  Saun ▪ hamam ▪ massaažid  Meelelahutus ja sport:  Lauatennis ▪ minigolf ▪ noolemäng Lastele: 1 liumägi ▪ väike mänguväljak  Restoranid, baarid:  Suurepärane osmanite impeeriumi stiilis katuserestoran, mille väliterrassilt avaneb täiesti vapustav vaade merele ja Alanya ajaloolisele vanalinnale Kale'le. Hõrgutav köök ja väga lai valik roogasid. Hotellis on basseinibaar ja rannabaar.    Teenused:  Rahavahetus ▪ väike rannatarvete ja ehete  kauplus ▪ arst väljakutsel ▪ konverentsiruumid ▪ lugemistuba ▪ ilusalong  Toad:  110 tuba, kõik rõduga ja külgmerevaatega. Toad ei ole väga avarad. Neis on lai voodi ja paljudes tubades sellele lisaks ka 1 kitsas voodi - saab majutada 3 inimest. Tagumise hoone tubadesse saab panna veel ühe lisavoodi, aga siis on ruumi tõesti vähe. Neisse tubadesse mahub pere kahe lapsega.  Tubades on: SAT-TV muusikakanalitega ▪ telefon ▪ seif ▪  minibaar ▪ föön ▪ kliimaseade.    Hinnad:  Teid huvitava reisi hinna leidmiseks valige sobiv kuu. Tabelis on kõigepealt reisipaketi hind inimese kohta reiside kaupa, siis lisamaksud ja soodustused.  Hinnas on:  ▪ Lend Tallinn-Antalya-Tallinn  ▪ Lennujaamatransfeerid  ▪ Majutus kaheses tavatoas  ▪ Kõik hinnas teenus.  Hinnale lisandub:  ▪ Viisa. Eesti ja halli passi omanikele maksab viisa 15 dollarit või 10 eurot, punase Vene passi omanikele 20 dollarit (makstakse sularahas piiril)  ▪ Kindlustus (soovi korral)